এরই মধ্যে গত ২ আগস্ট ২৭১টি কলেজকে সরকারীকরণে বাধা নেই এবং ২১টি কলেজের বিষয়ে মামলা চলমান থাকায় নিষ্পত্তি সাপেক্ষে পরবর্তী পদক্ষেপ নেওয়া হবে জানিয়ে প্রধানমন্ত্রীর কাছে একটি সারসংক্ষেপপত্র দেয় শিক্ষা মন্ত্রণালয়। ওই ২১টি কলেজের মধ্যে জয়নন্দ ও কাহারোল ডিগ্রি কলেজ থাকলেও এবং মামলা চলমান থাকা সত্ত্বেও গত ২৭ আগস্ট কাহারোল ডিগ্রি কলেজকে সরকারীকরণের প্রজ্ঞাপন জারি করা হয়। শুধু তাই নয়, কাহারোল কলেজের সম্পত্তি নিয়েও মামলা চলছে। তাছাড়া ২০০৮ সালে চালু হওয়া ওই কলেজের ডিগ্রি শাখাও এমপিওভুক্ত নয়।